Nəşə Ərdok

Nəşə Ərdok (; ) — Türkiyə rəssamı və müəllimi. 
 Həyatı 
Nəşə Ərdok 26 avqust 1940-cı ildə İstanbulun Üsküdar bölgəsində əslən Skopyedən olan mühacir ailəsində anadan olub. Atası hərbçi olduğundan ailə tez-tez yaşayış yerini dəyişməli olub. Nəşə Ərdok Üsküdar, Ankara və Ərzincanda məktəblərdə oxuyub. O, həmçinin bir il Almaniyada təhsil alıb.

Nəşə Ərdok rəsm studiyası müəllimi və rəssamdır. İstanbul Dövlət İncəsənət Akademiyasının Rəsm şöbəsinin Neşet Günal emalatxanasını bitirib. 1965-66-cı illərdə Madriddəki "İdromas və Diplomética Escuela"da ispan dili, ədəbiyyatı, sivilizasiyası və incəsənət tarixi üzrə təhsil alıb. Milli Təhsil Nazirliyinin adından Dövlət İncəsənət Akademiyasında müəllim kimi təhsil almaq üçün Fransaya göndərilib. 1967-1972-ci illərdə Parisdə "Ecole Nationale Supérieure des Beaux-Arts"da professor Midi və professor Pierre Mattey de Etanqdan rəssamlıq dərsləri alıb. Fransadan qayıtdıqdan sonra İncəsənət Akademiyasında dərs demişdir. 1977-ci ildə doktorluq dərəcəsinə yiyələnib. Nəşə Ərdok 1981-ci ildə professor elmi adını alıb.

Rəsmləri Türkiyədə və xaricdə müxtəlif muzeylərdə və şəxsi kolleksiyalarda, o cümlədən Memar Sinan İncəsənət Universitetinin İstanbul Dövlət Rəsm və Heykəl Muzeyində, İstanbul Müasir İncəsənət Muzeyində və Norton Simon Muzeyində yer alan rəssam bu günə qədər 100-dən çox fərdi qrup sərgisində iştirak edib.

 Mükafatları 
 2017 Aydın Doğan Mükafatı;
 2006 16-cı Rəssam İstanbul İncəsənət Sərgisi, Fəxri Mükafat;
 1986 Sedat Simavi Fondunun Təsviri Sənətlər Mükafatı (Füreya Koral ilə birlikdə);
 1981 "Yurdda Sülh, Dünyada Sülh 1981", Vakko Rəsm Müsabiqəsinin Böyük Mükafatı;
 1980 14-cü DYO Rəsm Sərgisi, Fəxri Mükafat;
 1979 "Yeni Trendlər Sərgisi", Nailiyyət Mükafatı I.D.G.S.A. Osman Hamdi Zalı;

 İstinadlar 

 Xarici keçidlər 

 Neş'e Erdok'un beni cezbeden insanları - Doğan Hızlan
 Erdok'un sergisine dikkat etme zamanı - Adalet Cingöz
 Resim sahtekârlığına dava
 Neş'e Erdok Sineması - Fatih Özgüven Radikal Gazetesi, 18 Nisan 2013

Kateqoriya:Türkiyənin qadın rəssamları